open-index/open-wikipedia-markdown huggingface dataset:
Референдум

**Референдумот** претставува облик на непосредно одлучување на граѓаните за одреден правен акт или за донесување на одредена одлука од посебно значење за државата или локалната заeдница. Референдумот претставува најзначајна и најраспространета институција на непосредната демократија во светот.

**Плебисцит** е организирано изјаснување на народот по некое прашање. Настанал во Стариот Рим како облик на непосредна демократија. Разликите меѓу референдумот и плебисцитот се мали, при што референдумот почесто се применува кога се во прашање законите, а плебисцитот е во врска со изјаснувањето за обликот на владеење или некое друго важно прашање. Граѓаните се изјаснуваат со **да** или **не**. Во поновата историја користењето на плебисцитот прв го вовел Наполеон со поставување прашање дали народот го прифаќа за доживотен конзул, односно дали се признава наследноста на царската титула во неговата фамилија. Називот плебисцит првпат е употребен за време на владеењето на Наполеон III кој во два наврата непосредно му се обраќал на народот во 1851 и 1870 година.

За разлика од плебисцитот за внатрешните прашања, плебисцитот во врска со меѓународните прашања е еден од начините за остварување на правото за самоопределување. Со плебисцит се одлучува по прашањето за суверенитет на државата во која ќе живеат граѓанните. Во извесни ситуации, плебисцитот претставува само потврда за анексија, на пример, или за веќе однапред донесена одлука.

## Референдумот во Република Македонија

Во Македонија референдумот е уставна категорија регулирана со членот 73 од Уставот на Република Македонија. Референдум може да се распише по претходно гласање на мнозинството парламентарци или пак Собранието е должно да распише референдум кога предлог ќе поднесат најмалку 150.000 избирачи. Одлуката донесена на референдумот е задолжителна.

Формите на референдум се уредени со Уставот, Законот за референдум и други облици на непосредно изјаснување на граѓаните од 2005 како и Законот за локална самоуправа од 2002.

## Наводи

## Поврзано
* Устав на Република Македонија
* Избори во Република Македонија
* Референдум 1991
* Референдум 2004

## Надворешни врски
* Закон за референдум и други облици на непосредно изјаснување на граѓаните 
* Маја Арсовска, „Референдуми и граѓански иницијативи во Р Македонија“ , 6.12.2016.
* Гоце Трпковски, „Сите референдуми во Македонија“, „Призма“, 30.09.2018.

Категорија:Право
Категорија:Непосредна демократија
Ахмед Нијази-бег

**Ахмед Нијази-бег Реснели** (, , 1873 — 17 април 1913) — отомански војник, политичар, учесник во Младотурската револуција кој воедно е и еден од почетниците на истата во 1908 година. По народност, тој бил Албанец.

## Животопис
left|150px|thumb|Четата на Нијази-бег.
left|150px|thumb|Сарајот на Нијази-бег, денес Дом на културата во Ресен.
[мини|десно|250п|Нијази бег и Јане Сандански. Стојат: [Мицо Врански, непознат турски чиновник, Таската Серски, д-р Авди бег и Димо Хаџи Димов, седат: Л. Козарев, Ахмед Нијази-бег, Јане Сандански, Тодор Паница и Георги Казепов]]
Нијази-бег е роден во Македонија, во градот Ресен според кој го добива и прекарот *Ресенли* или во превод *ресенчанец*. Во армијата го добива чинот потполковник. Бил член на битолскиот комитет „Единство и прогрес“ и бил видно лице меѓу младотурците во Македонија. Со неговото одметнување во планина на 3 јули 1908 година започнала Младотурската револуција. На 5 јули упатил прокламација до христијанското население во Дебар, Преспа, Струга, Ресен и Охрид во кое го повикува на заедничка борба против султановиот апсолутизам.

Во април 1909 година зема учество во задушувањето на контраударот против младотурците во Истанбул.

Во 1911 година учествувал во војната против Италија за Триполитанија.

Нијази-бег бил убиен во Валона, Албанија на 17 април 1913 година, од луѓе на султанот, на пат за Истанбул. Според друга верзија тој е убиен во Драч, качувајќи се на брод. Според Петар Чаулев, Нијази-бег не бил убиен по нечие решение, туку поради лична омраза и одмазда.

Сарајот на Нијази-бег во Ресен од 1978 година е Дом на културата.

## Галерија

Kukjata na Nijazi beg.jpg|Изглед на домот на Нијази бег, во Ресен, 1909
Ахмед Ниязи от Лазар Керимеле.jpg|Нијази бег, водач на Младотурската револуција. Фотографирано од браќата Манаки (пресликана)
Nijazi beg so edinicata, 1908.jpg|Нијази бег во првиот ред, и Черчиз бег (на кој му е подигнат споменик во Гирокастра), на чело на своите единици. Снимени се на платото пред зградата на друштвото „Партизан“. Фотографирано од браќата Манаки (Битола, 1908) (скршена плоча)
Niyazi Bey, 1907.jpg|Портрет на Нијази бег. Фотографирано од браќата Манаки (Скршена плоча, Битола, 1907)


## Наводи

## Литература
* „Спомените на Нијази“, МАНУ, Скопје, 2011.

## Надворешни врски
* Виктор Цветаноски „Уриетот бил за да не се отцепи Македонија?“ 

Категорија:Политичари од Ресен
Категорија:Македонски Албанци
Категорија:Активисти на Младотурската револуција
Категорија:Отоманци од 20 век
Категорија:Линчувани луѓе во Отоманското Царство
Категорија:Починати во 1912 година
Категорија:Отомански Албанци
Источен часовен појас

мини|десно|300п|

**Источен часовен појас** (, *ET*) — часовен појас на западната полутопка кој го покрива источниот брег на Северна Америка и западниот брег на Јужна Америка. Времето е пет часа назад од UTC во стандардното време (UTC-5) и четири часа во летното време (UTC-4). Времето за овој појас се добива од средното сончево време од меридијанот 75° западно од Гриничката опсерваторија.

Во САД и Канада, овој часовен појас обично се нарекува „источно време“ (*Eastern Time*, *ET*). Поточно, во однос на стандардното време (преку зима) е „источно стандардно време“ (*Eastern Standard Time*, *EST*), а преку лето е „источно летно време“ (*Eastern Daylight Time*, *EDT*).

Појасот е два часа пред планинскиот појас и еден час зад централниот часовен појас.

### Северна Америка
#### Канада
Во Канада, следниве покраини и територии се делумно под источниот појас:
*  (без областите западно од Тандер Беј, но со Атикокан)
*  (без западниот брег Кот Ноар и Маделенските Острови)
* , источно-централен дел (вклучувајќи и дел од полуостровот Мелвил и поголемиот дел од островите Елсмир и Бафинова Земја)

#### САД
Во САД, следниве држави се целосно под источниот појас:

* 
* 
* 
* 
* 
* 

* 
* 
* 
* 
* 
* 

* 
* 
* 
* 
* 

#### Други земји
Други земји во источниот часовен појас се:
* 
* 
* 
* : источната држава Кинтана Ро извесно време во 1990-тите била под EST
* 
* 

### Јужна Америка
Во Јужна Америка овој часовен појас е застапен во:
* 
*  (освен Галапагос)
* 
* делови од :
** 
**  — југозападен дел на Бразил.

## Наводи

Категорија:Часовни појаси
Категорија:Време во Канада
Категорија:Време во Мексико
Категорија:Време во САД
Петранка Костадинова

**Петранка Костадинова Дојчиновска** (1948, Сомбор — 3 февруари 2002, Скопје) ― една од најпознатите естрадни уметници-изведувачи на македонската народна и новокомпонирана песна.

Петранка Костадинова важи за една од најдобрите изведувачки на старите народни песни и не без причина го носела епитетот доајен на македонската народна музика. Многу песни се испеани во нејзината 35 години долга кариера, а во последно време Костадинова често настапувала на фестивали каде што бил негуван македонскиот фолклор.

## Животопис
Родена е во Сомбор, НР Србија, како дете во семејство на бегалци од егејскиот дел на Македонија. Во нејзините детски години семејството, прво се преселило во Демир Капија, а девојачките години ги поминала во Неготино. Песната ја донела во Скопје, каде што створила семејство и имала два сина. Таа ги испеала фолк рефрените "Не кажувај либе добра ноќ", "Кирјана", "Слушни ја сестро песната"...

За првпат, таа ги испеала песните на Наско Џорлев, "Не кажувај либе добра ноќ" и "Во Струмица на улица". Оттогаш, Петранка Костадинова во својот репертоар ги испеала речиси сите македонски народни песни, но како и секој вреден изведувач, има барем една песна што се врзува за неговата интерпретација. Нејзина песна беше "Кирјана", иако не помалку знаеше да ги растрепери срцата и со "Ја излези стара мајко", "Едно малој моме", "Трај душо трај"... Во својата триесетгодишна кариера, Петранка учествувала на речиси сите фестивали за новосоздадена песна, што биле создавани во Македонија, од кои ќе останат запаметени песните: "Леонид со мајка вечера" од првото "Валандово", "Мајсторе, мајсторе", "Две калинки", "Слушни ја сестро песната", "Мајка", дуетот со Ѓоко Дончев- "Името не го даваме", хумористичната песна испеана со Ленче Кукиќ- "Една куќа, две жени"... Во текот на својата богата пејачка кариера, нејзините песни биле дел од многу изданија на носачи на звук - аудио касети и ЦД-а.

Речиси сиот свој живот Петранка Костадинова била слободен уметник, иако својот живот го завршила како член на Ансамблот за народни песни и игри „Танец“.

На 3 февруари 2002 година, во приквечерината, познатата пејачка загинала во сообраќајна несреќа во средиштето на Скопје. Пред несреќата, таа била во МРТВ за да ја направи студиската снимка на песната што требало да ја изведува на престојниот фестивал "Гоце Фест". Таа било воедно и нејзината последна снимена песна.

## Наводи

Категорија:Деца бегалци
Категорија:Луѓе од Сомбор
Категорија:Починати во Скопје
Категорија:Македонски поп-фолк пејачи
Категорија:Луѓе со потекло од Егејска Македонија
Список на најголеми градови во САД

Ова е список на **најголемите градови на [[Сојузни држави во САД|американските држави]]** по население. Главните градови се означени со *закосени букви*.

Најголеми градови
Најголеми градови
Даме Груев (населба)

мини|300п|десно|Поглед на населбата (фотографирано над Скопската обиколница)
мини|десно|250п|Даме Груев на картата на Општина Ѓорче Петров.

**Даме Груев** — населба во Скопје, на подрачјето на Општина Ѓорче Петров. Исто така овој дел од Скопје се препознава како населба **Ге-Ге**, и го опфаќа просторот околу улицата Лука Геров. Населбата се простира на 2,5&nbsp;км2 и има приближно 20 000 жители (Македонци - 80 %, Роми - 15 %, останати - 5 %). До осумдесеттите години ова место било ретко населено и било познато како „***Гола Гузица***“ (*Ге-Ге*). Главната улица (денеска „Лука Геров“) бил патот кој водел до с. Ново Село, па затоа за некои ова место било познато уште како и „Новоселски Пат“. Кон крајот на осумдесеттите и почетокот на деведесеттите значително е зголемен бројот на куќи, а подоцна и згради со што нагло се зголемува населението и се формира месна заедница, а населбата го добива името „Даме Груев“.

Бидејќи населбата е релативно нова, нејзиниот урбанистички план е модерен со прави улици хоризонтално и вертикално во налик на шаховска табла https://archive.today/20130707075508/img23.imageshack.us/img23/998/gegek.jpg. Позначајни објекти се основното училиште „Страшо Пинџур“, детската градинка „Пампурче“, касарната „Ѓорче Петров“, најновиот центар за технички преглед на возила, воениот отпад и друго. Северно од населбата поминува реката Лепенец.

## Културни и природни знаменитости

;Цркви
* Црква „Св. Преображение“ — главна и единствена црква во населбата. Камен-темелникот бил поставен на 5 декември 2015 година;

;Археолошки наоѓалишта
* Гологузица — осамен наод, гроб на кремиран покојник од римско време

## Наводи

Категорија:Географија на Скопје
Категорија:Населби и маала во Скопје
Категорија:Општина Ѓорче Петров
Кутикула

thumb|270px|upright|Анатомија на основните делови на човечкиот нокт

Врз надворешните клеточни ѕидови на епидермалните клетки со наслојување на кутин се образува посебен компактен слој наречен кутикула. Овој процес се вика кутинизација. Дебелината и составот на кутикулата влијаат врз интензитетот на фотосинтезата и транспирацјата. Кутикулата го обложува листот од надворешната страна, но е пропустлива за сончевите зраци кои преку неа продираат до сите клетки на листот.
* Кај растенијата хелиофити кои живеат на отворени и добро освтелени места листовите имаат дебела кутикула збогатена со восочни наслаги или густи влакненца.
* Кај растенијата скиофити кои живеат во слабо осветлени места, листовите се покриени со потенка кутикула.
* Кај растенијата хигрофити кои живеат во места со повисока влажност листовите имаат слабо развиена кутикула.
* Кај растенијата ксерофити кои живеат во сушни предели лисјата се со дебела кутикула, восочни наслаги и влакненца.

Кожата кај некои животни содава  и творби како што се : 
- кутикула , хитин , стргунки и влакна
Некои кожни клетки излачуваат посебни материи кои на површината на телото образуваат заштитен слој наречен кутикула.

Категорија:Анатомија на животните
Категорија:Растителна морфологија
Категорија:Зборови што ги нема во ТРМЈ
Физичко лице

**Физичко лице** станува секое лице од моментот на раѓањето па сè до смртта. За да постои физичко лице како субјект на правото суштеството мора да исполнува два предуслови да е живородено и да има човечки облик. Физичкото лице е секое суштество на кое правото му признава правни задолженија и правни овластувања.
## Правната способност на физичкото лице
Правната способност е единствена и неделива значи таа не може да се намалува или пак ограничува. Во современиот свет, правната способност не е ограничена ниту од полот, расната, верската или која било друга припадност.Да се намалува може деловната способност на физичкото лице, но не и правната. Правната способност е способноста на физичкото лице како субјект на правото, да биде носител на правни овластувања.

## Деловната способност на физичкото лице
Деловната способност е способноста на физичкото лице како субјект на правото да може самостојно со свои дејствија да учествува во правниот сообраќај, да создава или укинува правни односи.

## Поврзано
Правно лице

Категорија:Право
Категорија:Правни термини
Правно лице

**Правно лице** е субјект на правото зад кој стојат група физички лица на кои правото им дозволува да дејствуваат како една индивида со цел да постигнат одредени цели.

За разлика од правосубјектноста на физичкото лице со кое човек се здобива од неговото раѓање, правното лице е производ на пишаното право.

Според македонското законодавство правно лице е најчесто организација која има сопственост, стопанска активност, оперативна управа, имот, и која одговара кон своите обврски со тој имот.

Правните лица се делат на комерцијални и некомерцијални.

## Поврзано
* Физичко лице

Категорија:Право
Ы

**Ы** или **јери** (кирилица: ; глаголица: 15px) — буква од кирилицата.  Ја претставува фонемата  по непалатализирани (тврди) согласки во белоруската, русинската и руската азбука. Заради фонолошкиот процес, фактичката реализација на  по тврди согласки се вовлекува кон затворена централна незаоблена согласка ().

Како и многу кирилични букви, првобитно ова било лигатура помеѓу јер ъ и I (тогашно і, без точка или со две точки) или Иже (тогашно и, сегашно н). Во старите ракописи, оваа буква секогаш ја среќаваме како ъі или ън. Денешната форма еволуирала по губењето вредноста на ъ и ь како самогласки од старословенскиот јазик.

left|thumb|Буквата јери во неколку фонтови

Оваа буква обично се романизира како *y*, додека во македонскиот се транскрибира како „и“.

Постојат неколку лични и општи именки (меѓу кои и некои географски поими во Русија) кои започнуваат со оваа буква: Итик-Кјујол (Ытык-Кюёль), Игиата (Ыгыатта), село и река Јакутија, и Илчи Мундок (Ыльчи Мундок), корејски војсководец.

Буквата ы повеќе не постои во украинската азбука, но постои сличен звук, кого го претставува буквата И.

Категорија:Кирилични букви
Премиер на Русија

**Премиер на Русија** (рус. *Председатель Правительства*) е моменталниот шеф на владата на Руската Федерација. Извршната власт е поделена помеѓу премиерот и претседателот, кој е шеф на државата.

Во царска Русија претседателот на министерскиот совет, познат како премиер-министер, бил назначуван од царот (императорот); неговиот претходник, претседателот на Министерскиот комитет, немал засебна власт.

За време на СССР, шеф на влада бил претседателот на Советот на народните комесари (до 1946) и претседателот на Советот на народните комесари (по 1946). Оние кои ја вршеле таа функција понекогаш се нарекуваат премиери.

Денес премиерот е назначен од претседателот на државата и истиот е негов наследник во случај на смрт или оставка.

## Премиери на Русија, 1905-1917

## Претседатели на Привремената влада, 1917

## Претседатели на Советот на народните комесари, 1917-1946

## Претседател на Министерскиот совет на РСФР, 1946-1991

## Премиер на СССР, 1991

## Премиери на [[Руска СФСР|Руската СФСР]], 1990-1991

## Премиери на [[Русија|Руската Федерација]], 1991-денес

Категорија:Политика на Русија

Категорија:Руски политичари
Царскоселски лицеј

thumb|250px|Дворот на Царскоселскиот ликеј
[thumb|300px|''[Александар Сергеевич Пушкин чита своја поема пред Гаврила Державин на ликејскиот испит во Царское Село на 8 јануари 1815 година* (1911) од [[Иљја Репин]]]]
*'Царскоселскиот ликеј**, **Императорски Царскоселски ликеј**, **Александровски ликеј*' ([[рус.]] *Царскосельский лицей*, *Императорский Царскосельский лицей*, *Александровский лицей'') во Царское Село близу Санкт Петербург бил основан од царот Александар I со цел за образување на млади од најистакнатите семејства, кои подоцна би вршеле важни функции во царството.

Регулативите на ликејот биле објавени на 11 јануари 1811, а добиле царско одобрување на 12 август 1810, кога било одредено дека живеалиштата ќе бидат во новото четирикатно крило на Големиот дворец, со посебни простории за болница кујна и други домашни потреби, како и живеалиште за административниот пресонал. Неокласичната зграда, дело на архитектот Василиј Статсов, била сместена веднаш до Катеринскиот дворец, а со неа биле дадени и мебел и покуќнина.

Царскоселскиот ликеј бил отворен на 19 октомври 1811. Првите дипломци станале брилијантни дејци, меѓу кои Александар Сергеевич Пушкин и Александар Горчаков. Отворањето се празнувало секоја година со свечености и гозби, за кои Пушкин секогаш имал спремно нови стихови. Во јануари 1844 ликејот бил преместен во Санкт Петербург.

За време на 33-те години на постоењето на Царскоселскиот ликеј, во него завршиле 286 дипломци. Најпознати од нив биле Антон Делвиг, Вилхелм Кихелбекер, Николај Гирс, Димитриј Толстој, Јаков Карлович Грот, Николај Данилевски, Алексеј Лобанов-Ростовски, Фјодор Шчербастској и Михаил Салтиков-Шчедрин.

## Поврзано
* Список на царскоселски ликејци

## Надворешни врски
* Царски ликеј - од Царское Село во 1910 
* Пушкин и Ликејот  

Категорија:Александар Пушкин
Категорија:Образованието во Русија
Категорија:Историја на образованието
Храм на Артемида во Ефес

мини|Остатоци од храмот
**Храмот на Артемида во Ефес** бил еден од Седумте светски чуда. За зградата, Филон Византиски напишал - *"Сум ги видел Семирамидините висечки градини, статуата на Зевс Олимписки, Колосот од Родос, Пирамидите и храмот на Мавзол, но кога го видов Храмот во Ефес колку се поврзува во облаците, сите други доживувања станаа незабележни ".*

## Историјата на едно од светските чуда во античка Македонија
мини|десно|300п|Храмот на Артемида во Ефес

Храмот на Артемида во Ефес бил храм посветен на божицата Артемида. Самиот храм бил изграден околу 550 година п.н.е. Денеска од храмот може да се видат само остатоците од темелите. Храмот се наоѓал на околу 50 километри од денешниот турски град Измир. Иако темелот на храмот бил започнат уште во VII век п.н.е. целосно бил завршен во 550 година. Парични и материјални средства за градењето на храмот издвоил кралот Крез, а храмот бил проектиран од страна на архитектот Херосифрон. Храмот бил украсен од бронзена статуа која ја изградиле најголемите уметници во тоа време- Фидиј, Поликлеит, Кресила и Фрадмон.	

Храмот служел за религиозни цели. Храмот во текот на своето постоење бил посетуван од страна на голем број трговци, туристи, уметници и кралеви кои со доаѓањето оддавале почит на божицата. Според неодамнешните археолошки ископувања на храмот биле откриени многу дарови кои биле давани од страна на посетителите кои доаѓале дури и од Персија и Индија сè со цел да ја согледаат нејзината убавина.
Во ноќта на 21 јули 356 година п.н.е., човекот чие име му е Херостратус, во намера да се прослави и неговото име да влезе во историјата го запалил храмот, кој пак изгорел до темел. Таа ноќ се родил и Александар Македонски. За овој настан познатиот историчар од античко време Плутарх забележил дека божицата не била во храмот таа ноќ бидејќи присуствувала на раѓањето на идниот најголем војсководец, па и затоа не можела да го спаси храмот од пожарот од кој бил зафатен. Самиот храм бил обновен со помош на Александар Македонски кој веќе ја освоил за тоа време цела Мала Азија.

Кога Апастол Павле во I век го посетил Ефес се со намера да го шири христијанството, се соочил со самиот мит за божицата Артемида и нејзиниот храм. Кога Готите во 262 година го разрушиле повторно храмот, жителите на Ефес настојувале да храмот повторно го обноват. Но до IV век повеќе од жителите го прифатиле христијанството и храмот го изгубил своето значење. Последно нешто кое е врзано со историјата на овој храм е од 401 година кога го срушил Свети Јован Хризост. Подоцна кога Ефес бил напуштен, археолошките ископувања започнале во XIX век. Со ископувањата се откриени темелите на храмот.

## Надворешни врски
* Храм на Артемида Британски музеј, фрагменти 

50п&nbsp;*Оваа статија поврзана со [[Седум светски чуда|Седумте светски чуда]] е [[Википедија:Што е никулец?|никулец]]. Можете да [[Помош:Како да уредам страница|помогнете]] со тоа што ќе ја [ проширите]*.

Категорија:Седум светски чуда на античкиот свет
Категорија:Архитектура од 6 век п.н.е.
Категорија:Старогрчки храмови
Категорија:Религија во Стара Грција
Категорија:Артемида
Јавал Козак преку Дунав

**Їхав козак за Дунай** е украинска козачка народна песна. Автор на стиховите е украинскиот филозоф и поет Семен Климовскиј (укр. *Семéн Климóвський*) во првата половина на 17. век. Своевремено песната била мошне популарна, како во Руското Царство, така и во Западна Европа.

## Стихови
**([[Украински јазик|украински]])**
Їхав козак за Дунай, сказав: "Дівчино, прощай!
Ти, конику вороненький, неси та гуляй!"
Постій, постій, мій козаче, твоя дівчина плаче,
На кого ж ти покидаєш - тільки подумай.

Лучше було б, лучше було б не ходить,
Лучше було б, лучше було б не любить,
Лучше було б, лучше було б та й не знать,
Чим тепер, чим тепер забувать.

Вийшла, руки заломавши і тяженько заплакавши:
"Як ти мене покидаєш – тільки подумай!"
"Білих ручок не ламай, ясних очок не стирай;
Мене з війни із славою к собі дожидай".

Лучше було б, лучше було б не ходить,
Лучше було б, лучше було б не любить,
Лучше було б, лучше було б та й не знать,
Чим тепер, чим тепер забувать.

"Не хочу я нічого, тільки тебе одного;
Ти будь здоров, мій миленький, а все пропадай".
Свиснув козак на коня: "Оставайся здорова!
Як не згину, то вернуся через три года!"

Лучше було б, лучше було б не ходить,
Лучше було б, лучше було б не любить,
Лучше було б, лучше було б та й не знать,
Чим тепер, чим тепер забувать.

**([[Македонски јазик|македонски]], буквален превод)**
Јавал Козак преку Дунав, велејќи: „Девојко, збогум!
О, ти врани коњу, итај и носи ме!“
Чекај, чекај, мој Козаче, твој'то либе плаче,
Кому ја оставаш, само замисли.

Подобро, подобро да не одам,
подобро, подобро да не љубам,
подобро, подобро да не знам,
одошто сега, одошто сега да заборавам.

Излегла, раце виткајќи и тажно плачејќи
„Како ли ме оставаш, само замисли!“
Бели раце не виткај, јасни очи не бриши,
туку чекај ме кај тебе од војна славен.

Подобро, подобро да не одам,
подобро, подобро да не љубам,
подобро, подобро да не знам,
одошто сега, одошто сега да заборавам.

„Не сакам ништо јас, само тебе единствено;
Здрав ми биди, мили мој, што биде-нека е.“
Свирна Козак коњу:„Остани ми ти здрава!
Ако не загинам, ќе се вратам за три години!“

Подобро, подобро да не одам,
подобро, подобро да не љубам,
подобро, подобро да не знам,
одошто сега, одошто сега да заборавам.

## Наводи

Категорија:Украински народни песни
Колос од Родос

мини|десно|200п|Колосот од Родос
**Колосот од Родос** (грчки: *Κολοσσός της Ρόδου*) е едно од седумте светски чуда од античко време. Колосот претставувал бронзена статуа на богот на сонцето Хелиос. Се наоѓал на островот Родос во Егејско Море. Статуата имала висина од 36 метри и во тоа време била најголемата во светот. Статуата е дело на Харес од Линдос и е завршена во 280 година п.н.е.

По пропаѓањето на македонската држава на Александар Македонски, раководството на Родос го презел Птоломеј I Сотир. По неговото утврдување во Египет односно Александрија, тој склучил сојуз со Родос со цел да ја контролира трговијата во источното Средоземје. Во 305 пр.н.е. синот на другиот македонски крал Антигон I Едноокиот - Деметриј I Македонски го опседнал Родос со војска од 40 000 души. Опсадата траела цела година. На крај бил принуден да отстапи бидејќи се приближувала флотата на Птоломеј.

Народот на Родос решил да ги продаде искршените орудија и да изгради храм и статуа на почитуваниот бог на сонцето Хелиос. Храмот бил урнат од земјотрес но, сè додека не се урнал во целост, претставувал туристичка атракција - до 654 година, кога арапите го ограбиле и ги продале бронзените делови од статуата.

И покрај создадената легенда дека Колосот се наоѓал на некое од трите пристаништа, тоа до денес не е докажано. Најверојано тој бил изграден врз акрополот, светилиштето на богот Хелиос.

50п&nbsp;*Оваа статија поврзана со [[Седум светски чуда|Седумте светски чуда]] е [[Википедија:Што е никулец?|никулец]]. Можете да [[Помош:Како да уредам страница|помогнете]] со тоа што ќе ја [ проширите]*.

Категорија:Седум светски чуда на античкиот свет
Категорија:Старогрчка архитектура
Категорија:Родос
Категорија:Престаноци во 3 век п.н.е.
Список на гесла на државите во САД

Ова е **список на [[гесло|гесла]]** на државите во САД. За да го поттикнат туризмот, државите исто така имаат државни слогани, коишто се неофицијални и се менуваат почесто од државните гесла. Постои и посебен список на слогани на државите во САД]], како и список на прекари на државите во САД.

## Федерален округ Колумбија и островски делови на САД

## Наводи

* Геслаи песни на САД 
* Новото гесло на Кентаки

Гесла
Македонски кубит

**Македонскиот кубит** бил мерна единица за должина во античка Македонија. Изнесувал околу 35,5 см, и со тоа бил нешто пократок од другите кубити во древниот свет.

## Поврзано
* Древни мерни единици
* Кубит

Категорија:Застарени мерни единици
Кубит
Калеидоскоп

350px|right
**Калеидоскоп** е оптичка справа со форма на цевче во чија внатрешност се поставени две или повеќе чифта рамни огледала и парчиња разнобојно стакло кои при вртењето на цевката се огледуваат во огледалата како многубројни симетрични фигури. Калеидоскопот бил измислен од страна на Давид Брустер во 1816, кои и му го дал името според следниве грчки зборови *калос* убав, *еидос* облик, *скопео* гледа.

## Калеидоскопот како мотив во популарната култура
* „Калеидоскоп“ (англиски: *Kaleidoscope*) — песна на британската рок-група Рајд (*Ride*) од 1990 година.

## Наводи

Категорија:Оптика
Категорија:Шкотски пронајдоци
Иранска монархија

**Иранската монархија** доживеала многу преобразби низ вековите, од времето на Персиското царство, па сѐ до основањето на современ Иран.

Според кралскиот првенствен поредок, титулата Шаханшах е еднаква на титулата Император (Цар). Женската варијанта пак, од времето на исламското освојување на Персија до 1967, кога Фара Пахлеви била крунисана за царица, (обично сопругата на монархот) се нарекува Маликах (кралица-придружничка).

Соврмената иранска монархија била основана во 1501 со доаѓањето на династијата Сефевиди (1500 - 1722) под водство на шах Исмаил I, и со тоа дошол крајот на т.н. „четврто доба“ на политичкиот раскол.

Иран по уредување бил апсолутна монархија. За време на Персиската уставна револуција во 1905-11, Иран станал уставна монархија, и останал така сѐ до 1925. Реза Пахлеви извршил преврат и го симнал шахот Ахмед Каџар, последниот од династијата Каџари, и ја основал династијата Пахлеви.

Монархијата била укината во 1979 со револуција под водство на ајтола Рухолах Хомеини, го истерал последниот шах, Мухамед Реза Пахлеви, во бегство, и основал Исламска република.

## Владетели на Персија/Иран
### Сефевиди

* Исмаил I (1487-1524)
* Тахмасп I (1514-1576)
* Исмаил II (1576–1578)
* Мухамед Ходабанда (у. 1595)
* Абас I Велики (1571-1629)
* Сафи I (у. 1642)
* Абас II (у. 1666)
* Сулејман I
* Хусеин (1668?-1726)
* Тахмасп II (1704?-1740)
* Абас III (у. 1740)

### Афшариди

* Надир-шах (1688-1747)
* Адил-шах (у. 1748)
* Ибрахим-шах (d. 1748)
* Рух-шах (~ 1730-1796)

### Занди

* Карим-хан (~ 1705-1779)
* Мухамед Али-хан (~ 1760-1779)
* Абол Фатх-хан (~ 1755-1787)
* Садик-хан (у. 1782)
* Али Мурат-хан (у. 1785)
* Џафар-хан (у. 1789)
* Лотф Али-хан (~ 1769-1794)

### Каџари

* Мухамед-хан Каџар (1742-1797)
* Фатх Али Каџар (1771-1834)
* Мухамед-шах Каџар (1810 - 1848)
* Насредин-шах Каџар (1831-1896)
* Мозафередин-шах Каџар (1853-1907)
* Мухамед Али Каџар (1872 - 1925)
* Ахмед Каџар (1898-1930)

### Пахлеви
*Персија го добива името „Иран“.*

* Реза Пахлеви (1878-1944)
* Мухамед Реза Пахлеви (1919-1980)

### Повладеачки поглавари на династијата Пахлеви (1979-денес)
мини|Официјален портрет на Мухамед Пахлави
* Мухамед Реза Пахлеви (1979-1980)
* Реза Пахлеви (1980)

## Поврзано
* Историја на Иран

## Надворешни врски
* Реза-шах II 
* Династија Пахлеви  
* Династија Каџари 

Категорија:Поранешни монархии
Монархија
Александриски светилник

**Александриски светилник** — едно од седумте светски чуда во времето на македонската династија птоломејци. Бил изграден околу 290 година п.н.е. на островот Фарос, блиску до градот Александрија во Египет. Бил разрушен во 1375 година од земјотрес. Денес на истото место има тврдина наречена Каинт Беј.

## Значење
Значењето на Светилникот се согледува во можноста во тоа време да се овозможи на бродовите безбедно патување и враќање во Александрија. Во архитектонска смисла овој светилник имал големо значење затоа што бил најголемата градба во средоземниот свет чија светлина можела да се здогледа на растојание до 50 километри од александриското крајбрежје.

## Историја
Многу брзо по смртта на Александар Македонски, неговиот наследник, Птоломеј I ја преземал власта во Египет. Како својата престолнина ја избрал Александрија, во чија близина се наоѓа островот Фарос, и чие име се смета дека произлегува од зборот *Pharao's* што означува светлина.
Кога Египет бил заземен од страна на арапите, Александрија била опустошена, а нејзиното богатство било разграбено. Светилникот продолжил и за нив да има големо значење и покрај тоа што престолнината на Египет била преместена во Каиро. Во земјотресот од 956 година п.н.е. светилникот бил минимално оштетен. Но, со оглед на специфичната положба на светилникот, следувале серија од силни земјотреси и тоа во 1303 и 1323 година п.н.е. во кои скоро бил разрушен. Според кажувањата на султанот Мамелук, во самиот град заедно со неговата војска не можел да влезе поради рушевините од самиот светилник, затоа на истото место тој изградил тврдина.

## Архитектура
Светилникот претставувал кула со височина од 134 метри и на времето бил еден од највисоките конструкции, создадени од човекот. Архитект на Светилникот е Сострат Книдски. Градењето на светилникот траело околу 5 години. Објектот бил на три ката. Бил изграден од бели камења и со трегери.

Долниот дел од Светилникот бил во форма на квадрат со плоштина од 8,5 м2. Четирите ѕидови му биле обрнати во насока на четрите страни на светот. Првиот спрат бил висок околу 57,7 метри, вториот кој бил во форма на осумаголник имал височина од 27 метри. На врвот била поставена статуа на Посејдон со височина од 7 метри.

50п&nbsp;*Оваа статија поврзана со [[Седум светски чуда|Седумте светски чуда]] е [[Википедија:Што е никулец?|никулец]]. Можете да [[Помош:Како да уредам страница|помогнете]] со тоа што ќе ја [ проширите]*.

Категорија:Седум светски чуда на античкиот свет
Категорија:Архитектура од 3 век п.н.е.
Категорија:Згради и градби во Александрија
Категорија:Старогрчка архитектура
Категорија:Светилници
Југоисточна Европа

мини|Југоисточна Европа
**Југоисточна Европа** — географски и геополитички дел на Европа кој се наоѓа на источниот дел на Балканскиот Полуостров и на брегот на Црно Море.

Во Југоисточна Европа најчесто се вбројуваат следниве 8 држави:
* 
* 
* 
* 
* 
* 
* 
* 

Покрај нив, поретко се вбројуваат и:
* 
*  (регионот Трст)
* 
* 
* 
*  (Источна Тракија)
* 

Најголеми главни градови се:
# Истанбул 14.000.000 
# Атина 3.000.000 
# Букурешт 1.900.000 
# Белград 1.400.000 
# Софија 1.300.000 
# Скопје 810.000 
# Загреб 791.000 
# Тирана 430.000 
# Сараево 350.000 
# Љубљана 280.000 
# Подорица 190.000 
# Приштина 180.000  (Косово е делумно призната територија и не е член на ОН. Дополнителни информации видете: Mеѓународно признавање на Косово)

Категорија:Балкански Полуостров
Категорија:Региони во Европа
Гром

**Гром**, **грмотевица** или **грмеж** — звук создаден од молња. Зависно од природата на молњата и растојанието на слушателот, громот може да разнообрази помеѓу остро гласно пукање до долготрајно ниско кркорење. Отскокот на притисок и температура од молњата создава брзо проширување на воздухот, што произлегува во ударен бран, кој всушност претставува гром.
## Громот како тема во уметноста и во популарната култура
* „Што рече громот“ — песна од поемата на Томас Стернс Елиот „Пуста земја“ од 1922 година.
* „Песната на громот“ — песна на тунискиот поет Абул Касим Аш-Шаби.
* „Седум громови“ (англиски: *Seven Thunders*) — песна на американската рок-група Килдоузер (*Killdozer*) од 1989 година.

## Наводи

Категорија:Метеорологија
Категорија:Атмосферска термодинамика
Категорија:Молња
Категорија:Едрење
Категорија:Метеоролошки појави
Нови седум светски чуда

## Седум светски чуда на Новиот Свет
[десно|thumb|350px|Поштенски марки од [Гибралтар, издадени пригодно за новите 7 светски чуда]]

Седумте светски чуда на Новиот Свет се:

# Кинески Ѕид, Кина
# Древниот град Петра, Јордан
# Спасител Исус Христос, Рио де Жанеиро, Бразил
# Мачу Пикчу, Куско, Перу
# Чичен Ица (Јукатан, Мексико)
# Колосеум, Рим, Италија
# Таџ Махал, Агра, Индија

## Други финалисти
Другите тринаесет финалисти , по азбучен ред, биле:

## Наводи

## Надворешни врски

* Мрежно место на New7Wonders
* Новите 7 чуда на Now Public 
* UNESCO New7Wonders списание
* Чичен Ица во Second Life, промо филм направен за мексиканското учество во натпреварот за новите седум светски чуда и за другите учесници.

Категорија:Списоци за култура
Категорија:Споменици
*
Статуа на Исус Христос Искупителот

мини|десно|200п|Статуата на Исус Христос
**Статуата на Исус Христос** (португалски: *Estátua de Jesus Cristo Redentor*) е скулптура која се наоѓа на ридот Корковадо покрај Рио де Жанеиро во Бразил. Статуата се наоѓа на 709 метри надморска височина и е висока 30 метри. Камен-темелникот е поставен на 4 април 1922 година, а официјалната градба започнала дури во 1926 година. За нејзината изградба биле потребни пет години.

Идејата за изградба на религиозен споменик за првпат се појавила во 1859 година. Таквиот предлог бил даден од страна на Педро Марија Бос и принцезата Изабела. Но во тоа време тоа не им успеало па во 1921 година повторно била обновена таа идеја, кога се приближувала стогодишнината од независноста.

Категорија:Нови седум светски чуда
Категорија:Колосални статуи на Исус
Медина

мини|Колаж Медина Ал Мунавара
**Медина** (арап. المدينة المنورة) — град во Саудиска Арабија и седиште на покраината Медина. Медина е вториот свет град во исламот по Мека и место каде се наоѓа гробот на пророкот Мухамед во неговата џамијата. 
Исто така во Медина се наоѓа и првата џамијатана исламот која е попозната како “Куба“
Според пописот од 2006 година, вкупното население на градот е 1 300 000. Традиционално, како во Мека така и во Медина можат да влегуваат само муслимани.

Категорија:Градови во Саудиска Арабија
Категорија:Свети градови

Категорија:Исламски свети места
Горица (планина)

[thumb|right|250px|Поглед на [Горица од селото Радиовце]]
**Горица** — мала планина во Полошката Котлина. Всушност таа е дел од големата планина Сува Гора.
Но сепак таа е од големо ѕначење за околните места. Висока е 650 м и е лев крак на Сува Гора. Карактеристична е по дабовата шума, која во последните години со координација на Министерството за шумарство, водостопанство и просторно планирање, планирано се сече. Сечата се врши од страната на Радиовце и Теново. Населени места кои гравитираат кон оваа планина се Теново, Радиовце и Блаце.
Покрај самата планина тече реката Вардар. Оваа планина спаѓа во групата на стари грамадни планини и нема сопствени извори.
Од археолошки аспект ѕначајна е по наодите во селото Блаце и по сомнежите дека на страната од село Радиовце се наоѓаат темели на стара црква. Богата е и по дивеч и лековити билки.
На нејѕиниот врв се наоѓаат предаватечи на македонските телевизии, мобилни и интернет оператори, кои се насочени кон Гостивар.
Најпознато место е Лединче кое служи на православното население од селото Радиовце за палење на василичарскиот оган.

Категорија:Планини во Македонија
Категорија:Сува Гора
Категорија:Теново
Категорија:Радиовце
Српска кирилична азбука

**Српската азбука** е азбука за пишување на српскиот јазик, и ја наоѓаме во две варијанти: кирилична (т.н. „Вуковица“) и латинична (тн. „Гаица“). Адаптацијата на кирилицата посебно за српскиот јазик била направена во 1818 од српскиот јазичар Вук Караџиќ. Азбуката била официјално признаена за државна дури во 1868. Латиничната азбука пак, е заснована на гаицата.

Караџиќ ја засновал неговата азбука на кирилицата, на едноставниот принцип „*Пишуваj како што зборуваш и читај како што е напишано*“ (срп. *<span lang="sr">Пиши као што говориш и читај како је написано</span>*). Српската латиница е иста со хрватската азбука, во главно дело на Људевит Гај. Двете азбуки се користат наизменично.

Кирилицата е потрадиционална, и ужива официјален статус во Србија и Република Српска (БиХ), иако латиницата зела голем замав низ XX век. Српската латиница почесто се користи во Црна Гора. Српскиот јазик и кирилицата исто така имаат официјален и рамноправен статус во Босна и Херцеговина (на федеративно ниво), во Брчко дистрикт и во Федерацијата Босна и Херцеговина.

Заедно со делата на Крсте Мисирков и Венко Марковски, српската азбука била искористена како основа на македонската азбука .

## Азбука
На оваа таблица се прикаани големите и мали печатни кирилични српски букви, заедно со нивните латински и македонски еквиваленти:

Подолу е прикажана српската **ракописна** кирилица:

center

thumb|640px|center|… и еден добар пример на модерната српска кирилица.

## Уникатни букви
[thumb|200px|right|Српски речник од [Вук Караџиќ, испечатен 1818]]
Лигатурите **[[Љ]]** и **[[Њ]]**, заедно со **[[Џ]]**, **[[Ђ]]** и **[[Ћ]]** биле специјално измислени за српската азбука.

* Караџиќ ги засновал буквите Љ и Њ на идејата на Сава Мркаљ, комбинирајќи ги буквите Л и Н со мек знак (Ь).
* Караџиќ го засновал Џ на буква од романската кирилица.
* Ћ го претставувала звукот ʨ (по МФА). Буквата била заснована на, и прифатена од, буквата Ѓерв, глаголска буква од XII век. Ова буква се користела во пишаниот српски од XII век, и ги означувала г', д' и африкативните звуци дж'.
* Караџиќ ја прифатил идејата на Лукијан Мушицки за буквата Ђ. Била заснована на буквата Ћ, според адаптацијата на Караџиќ.
* Ј била преземена од латиницата.

**[[Љ]]**, **[[Њ]]** и **[[Џ]]** подоцна биле преземени во македонската азбука.

## Наводи
* Омниглот - Српски, хрватски и босански
* Српска азбука 
* Српска кирилица 


Категорија:Кирилични азбуки
Азбука
Шпантеков

**Шпантеков** () — општина во округот Западна Померанија-Грајфсвалд, во Мекленбург-Западна Померанија, Германија. Се состои од селата Денин, Древелов, Фазаненхоф, Јанов, Јапенцин, Нојендорф Б, Реберг, Ребелов и Шпантеков.

Уште од средниот век, Шпантеков е локално административно седиште и поседувал тврдина. Иако Замокот Шпантеков бил во голема мерка уништен во бранденбуршкиот напад во 1677, останал резиденција на локалното благородништво до 1945. Денес, селото е седиште на општинската заедница Анклам-Ланд.

мини|лево|300п|Портата на Замокот Шпантеков
мини|лево|300п|Замокот Шпантеков

## Наводи

Категорија:Западна Померанија-Грајфсвалд
Категорија:Западна Померанија
Категорија:Померанија (покраина)
Кумановска Котлина

[мини|300п|десно|Воздушен поглед над селото [Новосељане]]
[мини|300п|десно|Воздушен поглед над селото [Кучкарево]]

**Кумановската Котлина** — котлина на крајниот север на Македонија. Границата на котлината е јасно изразена на западната, северозападната и северната страна, каде води по билата на Скопска Црна Гора (претставена со нејзиниот огранок Карадак), Руен (775 м.) и на Козјак (1326 м.), а потешко може да се следи југоисточната граница спрема Овче Поле. Слично е и со северната граница каде ја сече Кумановско-прешевската долина. Кумановска Котлина, во Република Македонија зафаќа површина од 1290 км2, а мал дел од 66 км2 припаѓа на Србија.

## Релјеф

Во релјефен поглед, котлината се одликува со ритчесто брановиден релјеф кој е настанат со всекување на помали речни текови по дното на некогашното плиоцено езеро, кое овде егзистирало пред 20-2 милиони години. Во средишниот дел на котлината се протега малото Кумановско Поле. Во него се издојуваат повеќе морфолошки целини: Жеглигово на запад, Средорек со Страцин на исток и Црно Поле, Нагоричанска зарамнина, Врело Поле и Рудо Поле како помали зарамнини. Во геолошки поглед, дното на Кумановската Котлина е покриено со неогени (езерски) и речни седименти. Пред 30-10 милиони години, источниот дел на котлината бил зафатен со силна вулканска активност, а доказ за тоа се купите околу Средорек и Страцин и големата базалтна плоча кај с. Нагоричане, единствена од таков вид на Балканскиот Полуостров.

## Клима

Поради својата отвореност кон север и кон југ, во Кумановската Котлина се чувствуваат континентални и изменето средоземни влијанија. Просечната годишна температура е околу 11,5 степени, а просечното годишно количество на врнежи е околу 550 мм. Тоа нешто овозможува одгледување на градинарски култури, пченка, крмни растенија и др.

## Хидрографија

Заради малото количество на врнежи во текот на годината, Кумановската Котлина се одликува со слаби водотеци кои имаат доста променлив протек.

## Население
Развиена е градската населба Куманово.

## Поврзано
* Жеглигово

## Наводи

Категорија:Котлини во Македонија
Категорија:Географија на Куманово
Хаџидимово

мини|Остатоци од црквата „Св. Димитар“
**Хаџидимово** (*на буг. Хаджидимово*) — град во Пиринска Македонија, Република Бугарија, во југозападниот дел на државата. Центар на Општина Хаџидимово. За град е прогласен во 1996 година.

## Географија
Хаџидимово се наоѓа во долината на р. Места, меѓу Родопите и Пирин планина . Тој се наоѓа на 215 км од главниот град Софија, на 118 км од Благоевград и на 17 км од бугарско-грчката граница.

## Историја
Поранешни имиња на градот се Горна Сингартија и Долна Сингартија Жостово (според името на генералот Константин Жостов од селото Гајтаниново, во општина Хаџидимово. Градот бил разделен на две села – Горна Сингартија и Долна Сингартија, кои во 1934 година се обединиле под името Жостово. Во 1951 година градот е преименуван во Хаџидимово, во чест на Димо Хаџи Димов.

## Религија
Во градот отсекогаш имало само христијани. Во поново време има населено и некои муслимани (Турци и помаци).


Категорија:Општина Хаџидимово
Категорија:Градови во Пиринска Македонија
Категорија:Бугарско-грчки гранични премини
Козјак (Козјачија)

:*Ова е статија за планината во областа Козјачија на северот на Македонија. За планината во областа Мариово во јужна Македонија, видете [[Козјак (Мариово)]]. За други значења на поимот „Козјак“, видете на [[Козјак (појаснување)|појаснителната страница]].*

**Козјак** — средновисока планина во североисточниот дел на Македонија, долж границата со Србија.

## Геологија и хидрологија

Козјак се издига помеѓу долината на реката Пчиња на север и запад, Крива Река на југ и нејзините притоки: Мала Река и Бистрица на исток. Планинското било, кое е долго околу 15 км, има лачно протегање така што од првичен правец запад-исток, постепено скршнува кон југ. Во најголем дел, Козјак е составен од стари прекамбриумски и палеозојски кристалести карпи и тоа: гнајсеви, микашисти и шкрилци. Јужниот дел од планината пак е изграден од вулкански карпи, претежно андезити. Во релјефен поглед претставува планина од громаден тип, ограничена со раседи. Повисоките делови претставуваат стари зарамнини со височина од 800-1000 м. Врвовите се ниски и заоблени. Највисок врв е Перен со 1326 м. Под влијание на човечкиот фактор, најголем дел од планината е оголен, поради што се застапени силни ерозивни процеси. Затоа најголем дел од водотеците на планината Козјак имаат пороен карактер и преку лето се без вода. Силните ерозивни процеси, оголеноста и безводноста се причина Козјак да е речиси целосно раселен простор. Во јужниот дел на планината Козјак, кој е изграден од вулкански карпи, на главното зарамнето планинско било, се наоѓа и природното езеро од вулканско потекло, Мокро Езеро.

## Поврзано
* Козјачија

## Наводи


Категорија:Планини во Македонија
Категорија:Меѓународни планини во Европа
Категорија:Македонско-српска граница
Соломонов храм

мини|десно|300п|Скица на Храмот на Соломон
**Соломоновиот храм** (хебр. בית המקדש), исто така познат и како **Првиот храм**, е според Танах, првиот еврејски храм во Ерусалим. Самиот храм ја изразува најголемата фокусна точка на јудаизмот. Храмот бил завршен во текот на 10 век п.н.е. и подоцна бил разрушен од страна на вавилонците во 586 п.н.е. Потоа, храмот повторно бил изграден кој денес е познат како Вториот храм.

## Подготовка

Пред својата смрт, цар Давид, татко на Соломон, собрал големо количество на материјал за градбата на храмот и исто така ја закупил и земјата на која требало да се гради.
Во Библијата се разкажува за Соломон, цар на тогашното единствено Израелско царство, како во почетокот на своето царување подготвувал материјали за градбата на храмот кој го нарачал неговиот татко. Според легендата, Соломон склучил дури и договор со тирскиот цар Хирам I за добавување на потребните материјали и тоа по пат на море од Јафа до Ерусалим. Исто така Соломон во тоа време ја изградил и водоводната мрежа во градот. Сето тоа според митот е поврзано со постоењето на масонството уште од најрано време.

## Градба
 
Според митот, подготовката и започнувањето на изградбата на храмот траела дури три години. Веќе на почетокот на четвртата година од царувањето на Соломон, се започнало со изградбата на храмот и тоа под раководство на феникијците. Од тука е сосема јасно дека самиот храм бил изграден и во феникиски дух. Давид на својот син му оставил доволно злато и сребро со кои да се изгради храмот. Според Библијата станува збор за 100 000 таланти (3000 тона) злато и 1 000 000 таланти (30 000 тона) сребро. Библијатаразкажува за тоа колку голем број работници и занаетчии е било потребно за да се изгради храмот. Некои од нив не се биле Евреи, туку робови.
Огромни камења, доставени од кариерите под градот биле постепено поставени врз масивните ѕидови, едни врз сè додека целиот објект не биде завршен. Се кажува дека зградате била со димензии: должина 27 метри, ширина 9 метри, висина14 метри.

## Завршување
 
Така, по единаесет години од царувањето на Соломон, за седум години градење, храмот бил авршен. По единаесет месеци храмот бил осветен.

## Пљачки и разрушувања на храмот

Според Библијата, Храмот на Соломон бил пљачкан неколкупати во текот на времето:

* Од египетскиот фараон Сисак (Шишак) 
* Од јудејскиот цар Јоас 
* Од јудејскиот цар Ахаз 
* Од јудејскиот цар Езекија,
* Од цар Навуходоносор II, кој прво го ограбил а потоа го разрушил

Категорија:Храмови во Ерусалим
Категорија:Знаменитости во Ерусалим
Категорија:Храмова Гора
Категорија:Архитектура од 10 век п.н.е.
Категорија:Престаноци во 6 век п.н.е.